წყარალა

წყარალა თაშნეშე წყარმოსოფუა — წყარიშ დონეშ უცბაშიანი ძინა, გოპიჯაფილი რე გემანტირე ჭვემეფით ვარდა თირიშ ინტენსიური ნდღულაფათ. წყარმოსოფუა ძნელოპროგნოზირაფონი მოლინა რე.

 წყარმალუეფიშ წყარალა 
წყარმალუეფიშ წყარალა ოთხი ტიპიშ რე, ნამუთ ართიანშე გომაჟირაფაშ სიშხირეთ, მასშტაბით დო მერინაფილი ზარალიშ მუდანობათ იშხვავებჷნა. თენეფი რე:

უშანულამო წყარალა დჷმახასიათაფალი რე ვეშ წყარმალუეფშო, 5-10 წანმოწანაშე ართშა უჩქჷ. წყარალაშ ბორჯის იფორუ წყარმალუშ გოხოლუაშ ტერიტორიაშ 1/10, ვეგმიჭანუანს შანულამ მატერიალურ ზარალს დო ვარღვიენს რინაშ რჩქვანელობურვ რიტმის.

შანულამი წყარალა დჷმახასიათაფალი რე მუჭოთ ვეშ, თაშნეშე გვალაშ წყარმალუეფშო, 20-25 წანმოწანაშე ართშა უჩქჷ. წყარალაშ ბორჯის იფორუ წყარმალუშ ლეხერიშ შანულამი ნორთი. გჷმიჭანუანს არსებით მატერიალურ ზარალს, მახორობაშ გორკვიაფილ ნორთიშ ევაკუაციას დო რინაშ რჩქვანელობურ რიტმიშ თირუას.

მასშტაბური წყარალა იკენს წყარმალუშ ედომუშამ ღანჩოს, 50-100 წანმოწანაშე ართშა უჩქჷ. შხირ შვანს დახე ედომუშამო იდორუ წყარმალუშ გოხოლუაშ ტერიტორია, დოხორელი პუნქტეფი. გჷმიჭანუანს დიდ მატერიალურ ზარალს, ძალამო თირანს ადამიერიშ ჸოფა-რინაშ დო სამეურნო საქვარუას, თხულენს მახორობაშ და მატერიალური ფასეულობეფიშ ევაკუაციას.

კატასტროფული წყარალა — იზმახებუ ქვერსემი ტერიტორიეფი, ედომუშამო, პარალიზებული რე ადამიერიშ საქვარუა. იკენს მიარე წყარმალუშ ღანჩოს, 100-200 წანმოწანაშე ართშა ვარდა უმოს მერკეთ უჩქჷ. თეჯგურა წყარალა გჷმიჭანუანს ადამიერიშ ჭყვიდას, უდიდაშ მატერიალურ ზარალს.

 თაშნეშე ქოძირით 
ღვარცოფი

 ლიტერატურა 
O'Connor, Jim E. and John E. Costa. (2004). The World's Largest Floods, Past and Present: Their Causes and Magnitudes [Circular 1254]. ვაშინგტონი: U.S. Department of the Interior, U.S. Geological Survey.
Thompson, M.T. (1964). Historical Floods in New England [Geological Survey Water-Supply Paper 1779-M]. Washington, D.C.:[United States Government Printing Office.
 Powell, W. Gabe. 2009. Identifying Land Use/Land Cover (LULC) Using National Agriculture Imagery Program (NAIP) Data as a Hydrologic Model Input for Local Flood Plain Management. Applied Research Project. Texas State University–San Marcos 

 რესურსეფი ინტერნეტის 
Flood Risk Management Research Consortium 
International Flood Initiative
UN-CECAR 

კატეგორია:წყარი
კატეგორია:ჰიდროლოგია